Ժողովրդավարական պայքարը սկսած է, պայքար մը որ նոյնիսկ երկրի խորհրդարանը ժողովրդային հրապարակով ճնշումի տակ պահելու այլընտրանքը նկատի ունի, եթէ խորհրդարանը ժողովուրդէն խորթանալու ընթացք ունենայ: Սակայն ժողովրդային հրապարակի տեւական բանեցումը, իբրեւ խորհրդարանը քաղաքականօրէն հակակշռող մեքանիզմ, արդիւնաւէտ կրնայ ըլլալ որոշ փուլի մը համար, հաւանաբար մինչեւ խորհրդարանական արդար ընտրութիւններու իրականացում: Պէտք չէ մոռնալ, այդուհանդերձ, որ մեր երկիրը խորհրդարանական կառավարման համակարգի առաջին քայլերը կը թեւակոխէ, հետեւաբար առկայ փոփոխութիւնները պէտք չէ նսեմացնեն այդ համակարգին առողջ զարգացումը ու նման քայլերու նախօրէին նկատի ունենան սահմանադրական ընթացակարգը, սահմանադրութեան գերակայութիւնը, որովհետեւ Հայաստանի պետութիւնը իրաւական պետութիւն է: